משה לזר (חוקר ספרות ותיאטרון)

משה (ניקולא) לזר (Moshe Lazar; 4 ביולי 1928 – 13 בדצמבר 2012) היה חוקר ספרות ותיאטרון ישראלי, פרופסור מן המניין באוניברסיטה העברית בירושלים ובאוניברסיטת תל אביב, שהיה הדקאן-המייסד של הפקולטה לאמנויות שלה, ופרופסור לתיאטרון ולספרות באוניברסיטת דרום קליפורניה.

קורות חיים

משה לזר נולד ב-1928 ברומניה במשפחת פועלים יהודית דוברת הונגרית. בילדותו עברה המשפחה לבלגיה, והוא גדל באנטוורפן. למד בבית ספר יהודי יידי ואחר-הצהריים בבית ספר חילוני פלמי. עם פרוץ מלחמת העולם השנייה עברה המשפחה לדרום צרפת, שם נכלאה במחנה הריכוז ריווזלט  למשך שלוש שנים. ב-1944 החל ללמוד צרפתית, וסיים את לימודיו בגימנסיה בשנתיים, תוך שהוא מפרנס את עצמו. לאחר מכן למד ספרות משווה בסורבון (1946-48). שלושה חודשים לפני תום לימודיו בסורבון עלה לישראל כדי להשתתף במלחמת העצמאות. בסוף 1949 השתחרר מהפלמ"ח והחל בלימודי תואר שני בספרות צרפתית, פילולוגיה רומאנית והיסטוריה מהאוניברסיטה העברית בירושלים עד שנת 1951. לאחר מכן השלים דוקטורט בסורבון (בנושא "תורות האהבה בספרות הפרובנסאלית והצרפתית במאה ה-12", 1957), ולאחר תום לימודיו שב לישראל.

בשנים 1957–1971 שימש כראש המחלקה לספרות בשפות רומאניות באוניברסיטה העברית, בדרגת פרופסור חבר. ב-1971 התפטר ממשרתו באוניברסיטה העברית ועבר לאוניברסיטת תל אביב, ובה כיהן בשנים 1971–1977 כדקאן הפקולטה לאמנויות.
בשנת 1977 נסע לארצות הברית והחל ללמד באוניברסיטת דרום קליפורניה.

לזר נפטר בביתו שבלוס אנג'לס ב-2012, לאחר מאבק בן שש שנים במחלת אלצהיימר, בגיל 84. הותיר את אשתו סוניה, שלה היה נשוי 41 שנה, ואת בתם, אילנית.

פרסומיו

עריכה
 פרנציסקו לופז די גומארא , ספר האינדיאה החדשה וספר פירנאנדו קורטיש; נוסח עברי של תולדות פרו ומכסיקו בידי יוסף הכהן (1568) [של ספריית כי"ח, פריז]; יוצא לאור לראשונה עם מבוא ואיורים עתיקים ע"י משה לזר, לנקסטר, קליפורניה: לבירינטוס, 2002. (מהדורה ביקורתית)

תרגום
 ג'ורג' דיהמל, התאומים, או, שפני הניסיון של פרופסור פיפ; תרגמו מצרפתית: משה לזר, רנה שני; ציורים: ברתולד מאן , רמת גן: מסדה, 1968.
 מישל דה גלדרודה , מחזות; נוסח עברי: משה לזר ; בעריכת שמעון לוי, גד קינר ועדנה שביט, תל אביב: אוניברסיטת תל-אביב – הפקולטה לאמנויות ע"ש יולנדה ודוד כץ – החוג לאמנות התאטרון, תשס"ז.

 קישורים חיצוניים 
 כתבי משה לזר בפרויקט בן יהודה.
 משה לזר באתר WorldCat Identities

 דף אישי באתר אוניברסיטת דרום קליפורניה

 Shirley S. Shin, Moshe Lazar Leaves His Bookmark on USC, USC, June 1, 2011
 Susan Bell, In Memoriam: Moshe Lazar, 84, USC Dornsife, December 21, 2012 (גרסה נוספת)
 Tom Tugend, Moshe Lazar, Sephardic Literature Scholar, 84, The Jewish Journal, December 27, 2012
 Robert A. Taylor, Moshe Lazar (1928-2012), Tenso, 29,1-2 (Spring-Fall 2014), 225-230
 , , 


ממאמריו:


הערות שוליים

קטגוריה:חוקרי ספרות ישראלים
קטגוריה:חוקרי ספרות יהודים אמריקאים
קטגוריה:חוקרי תיאטרון ישראלים
קטגוריה:בעלי תואר דוקטור מאוניברסיטת פריז
קטגוריה:סגל האוניברסיטה העברית בירושלים: רומאניסטיקה
קטגוריה:סגל האוניברסיטה העברית בירושלים: שפה וספרות איטלקית
קטגוריה:סגל האוניברסיטה העברית בירושלים: לימודים ספרדיים ולטינו-אמריקניים
קטגוריה:סגל אוניברסיטת תל אביב: תיאטרון
קטגוריה:ילדים בשואה: צרפת
קטגוריה:ניצולי השואה: צרפת
קטגוריה:לוחמי הפלמ"ח
קטגוריה:ישראלים ילידי רומניה
קטגוריה:עולים לאחר קום המדינה: 1948–1950
קטגוריה:מהגרים מישראל לארצות הברית
קטגוריה:ישראלים שנולדו ב-1928
קטגוריה:ישראלים שנפטרו ב-2012